Nr. C 351/16 De Europæiske Fællesskabers Tidende 31. 12. 85 
Forslag til Rådets direktiv om beskyttelse af dyr, der anvendes til forsøg og andre 
videnskabelige formål 
KOM(85) 637 endelig udg. 
(Forelagt Rådet af Kommissionen den 20. december 1985) 
(85/C 351/07) 
RÅDET FOR DE EUROPÆISKE FÆLLESSKABER HAR— 
under henvisning til traktaten om oprettelse af Det 
europæiske økonomiske Fællesskab, særlig artikel 43 og 
100, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
En europæisk konvention om beskyttelse af hvirveldyr, der 
anvendes til forsøg eller andre videnskabelige formål, blev 
vedtaget af Europarådets ministerudvalg den 
31. maj 1985; 
nogle af konventionens bestemmelser kan berøre visse 
fælles regler, som især er fastlagt i Rådets direktiver 64/ 
432/EØF af 26. juni 1964 om veterinærpolitimæssige 
problemer ved handel inden for Fællesskabet med kvæg og 
svin (J), 75/318/EØF af 20. maj 1975 om tilnærmelse af 
medlemsstaternes lovgivning om normer og forskrifter 
vedrørende analytiske, toksikologisk-farmakologiske og 
kliniske undersøgelser af medicinske specialiteter (2), 79/ 
831/EØF af 18. september 1979 om sjette ændring af 
direktiv 67/548/EØF om tilnærmelse af lovgivning om 
klassificering, emballering og etikettering af farlige 
stoffer (3), 81/852/EØF af 28. september 1981 om indbyr­
des tilnærmelse af medlemsstaternes lovgivning om 
analytiske, toksiko-farmakologiske og kliniske normer og 
forskrifter for afprøvning af veterinærmedicinske præpara­
ter (4), 83/228/EØF af 18. april 1983 om fastsættelse af 
retningslinjer for vurdering af visse produkter, der 
anvendes i foderstoffer (5) og Kommissionens direktiv 84/ 
449/EØF af 25. april 1984 om sjette tilpasning til den 
tekniske udvikling af Rådets direktiv 67/548/EØF om 
tilnærmelse af lovgivning om klassificering, emballering og 
etikettering af farlige stoffer (6); 
den europæiske konvention om beskyttelse af hvirveldyr, 
der anvendes til forsøg eller andre videnskabelige formål, er 
åben for medlemsstaternes undertegnelse; konventionen er 
også åben for De europæiske Fællesskabers undertegnelse; 
der bør snarest muligt vedtages fællesskabsforanstaltninger 
på dette område; 
(!) EFT nr. 121 af 29. 7. 1964, s. 1977/64. 
(2) EFT nr. L 147 af 9. 6. 1975, s. 1. 
(3) EFT nr. L 259 af 15. 10. 1979, s. 10. 
(4) EFT nr. L 317 af 6. 11. 1981, s. 16. 
(5) EFT nr. L 126 af 13. 5. 1983, s. 23. 
(6) EFT nr. L 251 af 19. 9. 1984, s. 1. i de nugældende nationale love om beskyttelse af dyr, der 
anvendes til forsøg, er der forskelle, der har indflydelse på, 
hvorledes det fælles marked fungerer; 
Fællesskabet bør også gøre en indsats for, at enhver form 
for dyrplageri generelt undgås; 
med henblik på fjernelse af disse forskelle bør medlemssta­
ternes love harmoniseres; derved ville der på fællesskabs­
plan kunne træffes foranstaltninger til at beskytte dyr, der 
anvendes til forsøg, mod unødig smerte og lidelse— 
UDSTEDT FØLGENDE DIREKTIV: 
Artikel 1 
1. Dette direktiv vedrører dyr, der anvendes til forsøg og 
andre videnskabelige formål. Det har til formål at sikre, at 
der ikke anvendes flere dyr til forsøg end nødvendigt, at 
sådanne dyr passes forsvarligt, og at de ikke påføres unødig 
smerte eller lidelse. 
2. Forsøg, hvortil der anvendes forsøgsdyr, må kun 
foretages med et eller flere af følgende formål, og de er 
underkastet de betingelser, som er fastsat i dette direktiv: 
a) i) afværgen eller forebyggelse af sygdom, dårlig 
helbredstilstand eller anden abnormitet og virk­
ningerne heraf hos mennesker, hvirveldyr, hvirvel­
løse dyr og planter, herunder produktion af 
lægemidler, stoffer og produkter samt afprøvning 
af deres kvalitet, effektivet og risikofrihed, 
ii) diagnosticering og behandling af sygdom, dårlig 
helbredstilstand eller anden abnormitet og virk­
ningerne heraf hos mennesker, hvirveldyr, hvirvel­
løse dyr og planter; 
b) vurdering, påvisning, justering eller forandring af 
fysiologiske tilstande hos mennesker, hvirveldyr, 
hvirvelløse dyr og planter; 
c) miljøbeskyttelse; 
d) videnskabelig forskning; 
e) undervisning; 
f) retsmedicinske undersøgelser. 
Artikel 2 
I dette direktiv forstås ved 
31. 12. 85 De Europæiske Fællesskabers Tidende Nr. C 351/17 
a) dyr: medmindre andet er angivet alle levende hvirvel­
dyr (undtagen mennesker), herunder fostre og fritle­
vende larveformer og/eller larveformer, der kan 
reproducere, samt hvirvelløse dyr af Phylum mollusca, 
klassen cephalopoda; 
b) forsøgsdyr: dyr, der anvendes eller skal anvendes til 
krævede eller godkendte forsøg; 
c) dyr opdrættet til forsøg: dyr, der er særligt opdrættet i 
anlæg, som er godkendt af myndigheden; 
d) forsøg: alle tests, demonstrationer eller typer af forsøg, 
der foretages på et dyr, og som kan påføre det smerte, 
lidelse, ulempe eller varigt mén, inklusive alle hand­
linger, der er bestemt til eller sandsynligvis vil medføre 
fødsel af et dyr i en sådan tilstand, men eksklusive de 
mindst smertefulde metoder, der i dag accepteres (dvs. 
»humane« metoder), i forbindelse med aflivning eller 
mærkning af et dyr; et forsøg indledes i det øjeblik, et 
dyr forberedes til anvendelse, og afsluttes, når der ikke 
kan gøres flere iagttagelser for det pågældende forsøg; 
denne definition gælder også for anvendelse af dyr, selv 
om smerte, lidelse, ulempe eller varigt mén er 
elimineret ved vellykket brug af anæstetika eller 
analgetika eller en anden metode; 
e) myndighed: den myndighed, der er udpeget af de 
enkelte medlemsstater som ansvarlig for tilsyn med 
udførelsen af forsøg i dette direktivs forstand; 
f) kompetent person: en person, der af en medlemsstat 
anses for at være kompetent til at udøve den relevante 
funktion som beskrevet i dette direktiv; 
g) virksomhed: et anlæg, en bygning, en gruppe af 
bygninger eller andre lokaler, og som kan omfatte et 
sted, der ikke er helt tillukket eller tildækket, samt 
mobile faciliteter; 
h) opdrcettervirksomhed: en virksomhed, hvor der op­
drættes dyr med henblik på deres anvendelse til forsøg; 
i) leverandørvirksomhed: en virksomhed, bortset fra 
opdrættervirksomheder, hvorfra der leveres dyr med 
henblik på anvendelse til forsøg; 
j) brugervirksomhed: en virksomhed, hvor der anvendes 
dyr til forsøg. 
Artikel 3 
Medlemsstaterne drager omsorg for, at det forbydes at 
foretage forsøg med dyr, der ifølge Rådets forordning 
(EØF) nr. 3626/82 (*) eller medlemsstaternes lovgivning 
betragtes som udryddelsestruede arter. 
Artikel 4 
Medlemsstaterne drager, for så vidt angår generel pasning 
og opstaldning, omsorg for, at 
(!) EFT nr. L 384 af 31. 12. 1982, s. 1. — alle forsøgdyr bliver forsvarligt opstaldet, fodret og 
passet; 
— indskrænkninger af det omfang, hvori et forsøgsdyr 
kan tilfredsstille sine fysiologiske og etologiske behov, 
begrænses til det, der er tilladt ifølge bestemmelserne i 
bilag II; 
— de levevilkår, hvorunder forsøgsdyr opdrættes, holdes 
eller anvendes, bliver kontrolleret dagligt; 
— forsøgsdyrs velbefindende og helbredstilstand iagtta­
ges af en kompetent person med henblik på at forhindre 
smerte og undgå lidelse, ulempe eller varigt mén; 
— der træffes forholdsregler til at sikre, at alle iagttagne 
mangler eller lidelser afhjælpes hurtigst muligt. 
Artikel 5 
1. Den enkelte medlemsstat udpeger en myndighed, der 
skal være ansvarlig for tilsyn med udførelsen af forsøg i 
dette direktivs forstand. 
2. Den udpegede myndighed har ansvaret for at tillade 
kompetente personer at foretage forsøg eller føre tilsyn med 
udførelsen af forsøg i registrerede eller godkendte virksom­
heder. 
3. Under udøvelsen af sine opgaver i henhold til dette 
direktiv skal den udpegede myndighed kunne indhente 
udtalelser fra de interesserede kredse, herunder videnska­
belige interesser og erhvervs- og dyrevelfærdsinteresser. 
Artikel 6 
1. Et forsøg må ikke foretages, hvis der på rimelig og 
praktisk måde kan benyttes en anden, videnskabeligt 
tilfredsstillende metode, som ikke medfører anvendelse af 
dyr, til at opnå de tilstræbte resultater. 
2. Når der skal foretages et forsøg, skal valget af dyreart 
nøje overvejes, og på anmodning skal der gøres rede for 
valget over for den ansvarlige myndighed. Ved valget af 
forsøgstype skal sådanne vælges, hvortil der anvendes så få 
dyr som muligt, som forårsager mindst smerte, lidelse, 
ulempe eller varigt mén, og som giver bedst mulighed for, at 
der opnås tilfredsstillende resultater. 
3. Alle forsøg skal tilrettelægges med henblik på at 
undgå ulempe og unødig smerte for forsøgsdyrene, idet der 
i alle tilfælde, hvor det er muligt, benyttes universel eller 
lokal bedøvelse. De bør underkastes »bedøvelsesbetingel-
sen« i bilag III og »smertebetingelsen« i bilag IV. De i bilag 
V anførte foranstaltninger skal under alle omstændigheder 
træffes. 
Artikel 7 
Medlemsstaterne drager omsorg for, at alt personale, der 
har med forsøgsdyr at gøre, er blevet oplært eller uddannet 
i dyrevelfærd som relevant for vedkommendes funktioner. 
Nr. C 351/18 De Europæiske Fællesskabers Tidende 31.12.85 
Artikel 8 
1. Detaljerne i forøget skal senest tredive dage inden 
forsøgets indledning forudanmeldes til myndigheden, som 
skal have mulighed for at nægte at tillade forsøg eller 
kræve, at forsøget ændres, inden for de nævnte tredive 
dage. 
2. I alle beslutninger om afslag på et forsøg, der kræver 
ændringer af forsøget eller nægtelse af tilladelse til at 
foretage et forsøg, bør angives årsagerne til beslutningen, 
og der bør gives klagemulighed. 
3. Forsøg skal i alle henseender udføres i henhold til de i 
stk. 1 omhandlede anvisninger og i overensstemmelse med 
dyrevelfærdsaspekterne ved god laboratoriepraksis samt i 
overensstemmelse med alle bestemmelserne i dette direktiv. 
4. Alle forsøg med primater kræver forhåndstilladelse. 
Sådanne forsøg tillades kun, hvis de er berettigede, og hvis 
de er væsentlige for at løse et alvorligt medicinsk problem, 
eller når de er nødvendige for at opfylde EF-krav med 
henblik på at beskytte folkesundheden. 
5. Anmeldelser i henhold til denne artikel kan også 
vedrøre et program, hvori der indgår forsøg af lignende art 
med brug af standardtestmetoder, når forsøget ikke 
forventes at medføre smerte, ulempe eller tilsvarende 
lidelse, der er andet end ubetydelig. 
6. Bestemmelserne i denne artikel udelukker ikke, at der 
foretages forsøg i henhold til gældende EF-direktiver eller 
henstillinger. 
Artikel 9 
1. På grundlag af ansøgningerne om tilladelse og 
modtagne anmeldelser samt på grundlag af de afgivne 
rapporter skal myndigheden i hver medlemsstat 
— drage omsorg for, at man så vidt muligt undgår 
dobbeltforsøg, 
— indsamle og i videst muligt omfang offentliggøre de 
statistiske oplysninger om anvendelse af dyr til forsøg, 
som er anført i bilag VI. 
2. Medlemsstaterne tager alle fornødne skridt til at 
sikre, at den fortrolige karakter af alle kommercielt 
følsomme oplysninger, der er meddelt i henhold til dette 
direktiv, bliver beskyttet. 
Artikel 10 
1. Medlemsstaterne drager omsorg for, at forsøg i 
undervisningsmæssigt øjemed så vidt muligt foretages på 
dyr opdrættet til forsøg og efter tilladelse fra myndigheden. 
I alle tilfælde, hvor det er muligt, bør der benyttes 
audiovisuelle eller andre egnede metoder i stedet for at der 
foretages forsøg. 
2. Der må ikke tillades forsøg på skoler på det 
sekundære undervisningstrin eller på andre uddannelsesin­stitutioner på et tilsvarende eller lavere niveau, medmindre 
det pågældende uddannelsesprogram specielt tager sigte på 
forberedelse til en karriere, der indebærer gennemførelse af 
forsøg eller behandling eller pasning af dyr, og hvis 
forsøgene ikke medfører stærke eller varige smerter eller 
stærke eller varige lidelser. 
Artikel 11 
Opdrætter- og leverandørvirksomheder skal registreres hos 
myndigheden og opfylde kravene i artikel 4 og 7. En 
leverandørvirksomhed må ikke erhverve dyr fra andre 
steder end en opdrættervirksomhed, medmindre leveran­
døren kan godtgøre, at dyret er erhvervet fra en anden 
leverandørvirksomhed, at det ikke er et vildt eller herreløst 
dyr, eller at det er blevet lovligt indført. 
Artikel 12 
I det i artikel 11 omhandlede register skal den kompetente 
person, der leder virksomheden, og som skal give eller sørge 
for ansvarlig pasning af dyrene af de arter, der opdrættes 
eller holdes på virksomheden, være navngivet. 
Artikel 13 
1. Opdrætter- og leverandørvirksomheder skal føre 
journal over antallet og arten af dyr, som sælges eller 
leveres, de datoer, hvor de sælges eller leveres, og 
modtagers navn og adresse samt antallet og arten af dyr, 
der dør, medens de befinder sig på den pågældende 
opdrætter- eller leverandørvirksomhed. 
2. Myndigheden foreskriver, hvilke journaler der skal 
føres og stilles til myndighedens rådighed af den person, 
som leder de i stk. 1 omhandlede virksomheder; sådanne 
journaler skal opbevares i mindst tre år fra datoen for sidste 
indføring og er underkastet regelmæssig kontrol udøvet af 
myndighedens medarbejdere. 
Artikel 14 
1. Hunde og katte på en opdrætter- eller leverandør­
virksomhed skal være permanent mærket med hver sin 
særlige identifikation på den mindst smertefulde måde 
inden fravænningen, undtagen i de i stk. 3 omhandlede 
tilfælde. 
2. Hvis en umærket hund eller kat modtages af en 
virksomhed som omhandlet i stk. 1 efter fravænningen, 
skal den mærkes så hurtigt som muligt. 
3. Hvis en hund eller kat overføres fra en virksomhed 
som omhandlet i stk. 1 til en anden inden fravænningen, og 
det ikke kan lade sig gøre at mærke den forinden, skal der af 
modtagervirksomheden føres en fuldstændig fortegnelse, 
især med angivelse af dens moder, indtil den kan mærkes. 
4. Alle virksomheder som omhandlet i stk. 1 indfører 
enkeltheder vedrørende identiteten af hver hund og kat, og 
hvor de er erhvervet, i deres journaler. 
31. 12. 85 De Europæiske Fællesskabers Tidende Nr. C 351/19 
5. Der må under ingen omstændigheder anvendes vilde 
eller herreløse hunde og katte til forsøg. 
Artikel 15 
1. Brugervirksomheder skal registreres hos eller på 
anden måde godkendes af myndigheden. Der må på 
brugervirksomheder sørges for anlæg og udstyr, der er 
egnet til de anvendte dyrearter og udførelsen af de dér 
foretagne forsøg; anlæg og udstyr skal være således 
udformet og konstrueret og fungere sådan, at det sikres, at 
forsøgene foretages så effektivt, det kan lade sig gøre, med 
det formål at opnå konsistente resultater med det mindst 
mulige antal dyr og med mindst mulig smerte, lidelse, 
ulempe eller varigt mén. 
2. På brugervirksomheder skal 
a) en kompetent person, der arbejder heltids på virksom­
heden og er ansvarlig for dyrenes pasning og funktio­
nen af det udstyr, der anvendes til forsøg, være en 
navngiven person og have beføjelse til at bringe forsøg 
til ophør, hvis vedkommende med rimelig sikkerhed 
må antage, at forsøget ikke udføres på forsvarlig vis 
b) der være tilstrækkeligt mange oplærte personer 
c) der være truffet egnede ordninger, så der kan opnås 
dyrlægerådgivning og -behandling, og navnene på de 
dyrlæger, der er ansvarlige for dyrenes velfærd, skal 
være opgivet 
d) kun kompetente personer må udføre forsøg på dyr eller 
føre tilsyn med udførelsen af forsøg. Sådanne personer 
skal have fået undervisning i en videnskabelig disciplin, 
som er relevant for det forsøgsarbejde, der foretages, og 
i de fornødne færdigheder med hensyn til håndtering og 
pasning af forsøgsdyr, samt over for den ansvarlige 
myndighed have godtgjort, at de har opnået en 
tilfredsstillende standard på disse områder. 
3. Der må på brugervirksomheder kun anvendes dyr 
leveret fra opdrætter- eller leverandørvirksomheder. Der 
skal så vidt muligt anvendes dyr opdrættet til forsøg. 
4. Brugervirksomheder skal føre journaler over alle 
anvendte dyr og stille dem til rådighed på anmodning af den 
ansvarlige myndighed. Journalerne skal især vise antallet 
og arten af alle erhvervede dyr, hvem de er erhvervet fra og 
datoen for deres modtagelse. Journalerne skal på anmod­
ning stilles til rådighed for den ansvarlige myndighed. 
Brugervirksomheder skal regelmæssigt inspiceres af medar­
bejdere fra myndigheden. 
Artikel 16 
1. Dyr af de i bilag I anførte arter, som anvendes til 
forsøg, må kun have oprindelse i eller erhverves direkte fra 
en opdrættervirksomhed. 
2. Den i bilaget anførte liste kan ændres efter fremgangs­
måden i artikel 18. 
Artikel 17 
1. Der nedsættes herved et udvalg med ansvar for 
tilpasningen af dette direktivs bilag til de tekniske 
fremskridt (i det følgende benævnt »udvalget«). Udvalget 
består af repræsentanter for medlemsstaterne under 
formandskab af en repræsentant for Kommissionen. 2. Udvalget fastsætter selv sin forretningsorden. 
Artikel 18 
1. Når fremgangsmåden i denne artikel skal følges, 
indbringer formanden enten på eget initiativ eller på 
begæring af en medlemsstats repræsentant sagen for 
udvalget. 
2. Kommissionens repræsentant forelægger udvalget et 
udkast til de foranstaltninger, der skal træffes. Udvalget 
afgiver udtalelse om udkastet inden for en tidsfrist, der kan 
fastsættes af formanden under hensyntagen til, hvor meget 
sagen haster. Udtalelsen vedtages med et flertal på 
fireoghalvtreds stemmer, idet medlemsstaternes stemmer 
tildeles vægt i henhold til traktatens artikel 148, stk. 2. 
Formanden deltager ikke i afstemningen. 
3. a) Kommissionen vedtager foranstaltningerne, hvis 
de er i overensstemmelse med udvalgets udtalelse. 
b) Hvis foranstaltningerne ikke er i overensstemmelse 
med udvalgets udtalelse, eller hvis der ikke 
foreligger nogen udtalelse, forelægger Kommissio­
nen straks Rådet forslag til de foranstaltninger, der 
skal træffes. Rådet vedtager foranstaltningerne 
med kvalificeret flertal. 
c) Hvis Rådet ikke har truffet afgørelse inden tre 
måneder efter forelæggelsen af forslaget, vedtager 
Kommissionen de foreslåede foranstaltninger. 
Artikel 19 
1. For at undgå unødige dobbeltforsøg med henblik på 
at opfylde national lovgivning eller Fællesskabets retsfor­
skrifter vedrørende sundhed og sikkerhed skal medlemssta­
terne anerkende resultaterne af forsøg, der er foretaget på 
en anden medlemsstats område, medmindre yderligere 
afprøvning er påkrævet for at beskytte folkesundheden og 
befolkningens sikkerhed, og den pågældende medlemsstat 
detaljeret redegør for grundene til sin beslutning om at 
kræve yderligere afprøvning over for den person, der søger 
at markedsføre vedkommende produkt, og over for 
Kommissionen. 
2. Uden at det berører kravene i eksisterende fælles­
skabsdirektiver, giver medlemsstaterne Kommissionen 
oplysninger om deres love eller administrative bestemmel­
ser vedrørende forsøg, der omfatter krav, som skal opfyldes 
inden markedsføring af produkterne, samt saglige oplys­
ninger om alle forsøg udført på deres territorium og om 
tilladelse eller andre administrative enkeltheder med 
hensyn til disse forsøg. 
Artikel 20 
Dette direktiv indskrænker ikke medlemsstaternes ret til at 
anvende eller vedtage strengere foranstaltninger med 
henblik på beskyttelse af dyr, der anvendes til forsøg, eller 
kontrol med og begrænsning af anvendelsen af dyr til 
forsøg. 
Nr. C 351/20 De Europæiske Fællesskabers Tidende 31. 12. 85 
Artikel 21 
1. Medlemsstaterne træffer de fornødne foranstalt­
ninger for at efterkomme dette direktiv inden tolv måneder 
efter dets meddelelse. De underretter Kommissionen 
herom. 
2. Medlemsstaterne underretter Kommissionen om de 
alternative lovbestemmelser, de vedtager på det område, 
dette direktiv omfatter. 
Artikel 22 
Medlemsstaterne underretter hvert tredje år Kommissio­
nen om foranstaltninger, der er truffet på dette område, og forelægger en passende oversigt over de oplysninger, der er 
indsamlet i henhold til bestemmelserne i artikel 9, andet 
led; Kommissionen udarbejder en rapport til Rådet og 
Europa-Parlamentet. 
Artikel 23 
Dette direktiv er rettet til medlemsstaterne. 
BILAG I 
Forsøgsdyrs slægt og art med henblik på artikel 16 
Mus Mus tnusculus 
Rotte Kattus norvegicus 
Marsvin Cavia porcellus 
Guldhamster Mesocricetus auratus 
Kanin Oryctolagus cuniculus 
Kylling Gallus gallus 
Primater 
Hund Canis familiaris 
Kat Felts catus 
Vagtel Coturnix coturnix 
Frø Anura 
BILAG II 
Opstaldning, fodring og pasning af forsøgsdyr, udførelse af forsøg, oplæring af personer osv. 
1. 
1.1 
1.2 
1.3 
1.4 
2. 
2.1 
2.2 
2.3 
2.4 
2.5 
2.6 Fysiske faciliteter 
Funktioner og generel udformning 
Staldlokaler 
Laboratorier og lokaler til særlige formål 
Installationsrum 
Miljøet i staldlokalerne og kontrol hermed 
Ventilation 
Temperatur 
Fugtighed 
Belysning 
Støj 
Alarmsystemer 
31. 12. 85 De Europæiske Fællesskabers Tidende Nr. C 351/21 
3. 
3.1 
3.2 
3.3 
3.4 
3.5 
3.6 
3.7 
3.8 
3.9 
3.10 
3.11 
3.12 
4. 
5. Pasning 
Helbred 
Indfangning 
Pakning og transport 
Modtagelse og udpakning 
Karantæne, isolation og akklimatisering 
Anbringelse i bur 
Fodring 
Vand 
Leje 
Motionering og håndtering 
Renholdelse 
Human aflivning af dyr 
Udførelse af forsøg 
Oplæring af personer 
6. Andet 
BILAG III 
Bedøvelsesbetingelsen 
1. Hvis udførelsen af et forsøg kan forventes at påføre et dyr smerte eller lidelse, medmindre dyret er 
forsvarligt bedøvet, skal den/de, der har tilladelse til at foretage forsøget, drage omsorg for, at 
i) dyret er forsvarligt bedøvet, inden forsøget påbegyndes, og forbliver det, indtil forsøget er afsluttet, 
ii) dyrets eventuelle postoperative smerte eller lidelse lindres ved indgift af analgetika eller ved anden 
egnet behandling, og 
iii) dyret straks aflives på human måde, hvis det ikke kan lade sig gøre at give sådan lindring. 
2. Der ses bort fra denne betingelse i tilfælde, hvor en dyrlæge anser, at anvendelse af bedøvelse vil være til 
større ulempe for dyret end selve forsøget. 
3. I tilfælde, hvor dyret vil blive påført smerte, lidelse, ulempe eller varigt mén, som det ikke kan lade sig gøre 
at lindre ved brug af anæstetika, skal der anvendes analgetika eller andre smertestillende metoder for at 
mildne al lidelse i overensstemmelse med bilag II. 
4. Dyret skal være forsvarligt bedøvet under hele forsøget, undtagen når det drejer sig om uvæsentlige 
operative forsøg, der er mindre alvorlige end overfladisk venæsectio, som anført i bilag II. 
5. Der kan gives særlig tilladelse til dispensation fra bedøvelsesbetingelsen, hvis anvendelsen af bedøvelse ville 
hindre formålet med forsøget. En såden dispensation må ikke gives i tilfælde af et operativt indgreb. I de 
tilfælde, hvor der gives dispensation, er forsøget fortsat underkastet smertebetingelsen (artikel 5). 
6. Ved »forsvarligt bedøvet« forstås, at dyrets berøringssans er ophævet ved bedøvelsesmetoder (hvadenten 
der er tale om lokal eller universel bedøvelse), der er mindst lige så effektive som dem, der benyttes i god 
dyrlægepraksis. 
7. Ved »aflive på human måde« forstås, at dyret dræbes med mindst mulig fysisk og mental lidelse på en for 
dyrearten passende måde. 
Nr. C 351/22 De Europæiske Fællesskabers Tidende 31. 12. 85 
BILAG IV 
Smertebetingelsen 
1. Hvis et dyr ikke er forsvarligt bedøvet i overensstemmelse med bestemmelserne i dette direktiv, må det ikke 
påføres smerte, ulempe eller tilsvarende lidelse, som varer mere end et øjeblik. 
2. Den ansvarlige myndighed kan tillade undtagelse fra smertebetingelsen i tilfælde af 
i) en nødsituation, der er en øjeblikkelig trussel for folkesundheden, 
ii) tests og undersøgelser, der er nødvendige for opfyldelse af de krav, der stilles af instanserne, og 
iii) specifikke forskningsprojekter, når den ansvarlige myndighed efter at have rådført sig som anført i 
artikel 5, stk. 3, anser forskningen for at være så værdifuld og vigtig, at undtagelsen er berettiget. 
3. Når en sådan undtagelse er blevet indrømmet, må et forsøg kun foretages under konstant dyrlægeopsyn, og 
hvis den dyrlæge, der udøver det konstante opsyn finder, at et dyr lider alvorligt (hvadenten det er som følge 
af forsøget eller ej), skal dyrlægen og den eller de, der har tilladelse til at foretage forsøget, drage omsorg 
for, at 
i) dyret straks får lindring ved indgift af analgetika eller ved en anden effektiv behandling, eller 
ii) dyret straks aflives på human måde. 
BILAG V 
Foranstaltninger, der skal træffes ved et forsøgs afslutning 
1. Ved et forsøgs afslutning skal der træffes beslutning om, hvorvidt dyret skal holdes i live eller aflives på 
human måde, på den betingelse, at det ikke holdes i live, hvis der er sandsynlighed for, at det, selv om det 
har genvundet sin normale helbredsmæssige tilstand i alle andre henseender, vil lide af varig smerte eller 
ulempe. 
2. De i punkt 1 i bilag III omhandlede beslutninger skal træffes af en dyrlæge. 
3. Hvis ved forsøgets afslutning 
a) et dyr skal holdes i live, skal det have den pleje, der passer til dets helbredstilstand, og det skal 
anbringes under tilsyn af en dyrlæge eller anden kompetent person og holdes under betingelser, der 
opfylder kravene i artikel 4. Bestemmelserne i dette afsnit kan dog fraviges i tilfælde, hvor dyret efter 
en dyrlæges mening ikke ville lide som følge af en sådan undtagelse, 
b) et dyr ikke skal holdes i live og ikke kan drage fordel af bestemmelserne i artikel 4 med hensyn til dets 
velbefindende, skal det aflives på human måde så hurtigt som muligt. 
4. Et dyr, der har været anvendt til forsøg, som har medført alvorlig eller varig smerte eller lidelse, må — 
uanset om der har været benyttet et anæstetikum eller et analgetikum — ikke anvendes til forsøg igen. 
BILAG VI 
Oplysninger (artikel 9) 
Der indsamles oplysninger med hensyn til følgende: 
a) antal og art af dyr, der er anvendt til forsøg 
b) antal dyr opdelt efter kategorier, der er anvendt til forsøg, som direkte har at gøre med lægevidenskab eller 
undervisning og uddannelse 
c) antal dyr opdelt efter kategorier, der er anvendt til forsøg med henblik på beskyttelse af mennesket og dets 
miljø 
d) antal dyr opdelt efter kategorier, der er anvendt til forsøg, som kræves i retsforskrifter.